Afriansyah Noor

Afriansyah Noor gellar Datuak Rajo Basa (lahèr 20 April 1972) panèka politikus Indonesia sè ajabat mènangka Bekkèl Menteri Ketenagakerjaan tangghâl 17 September 2025 dâlem Kabinèt Merah Putih. Salèrana sabelluna ajabat mènangka Bekkèl Kapala Bhâdhân Penyelenggara Jaminan Produk Halal (22 Oktober 2024-17 September 2025). Salèrana sabelluna èkennal mènangka kader dâri Partai Bulân Bintang sè ajabat dhâddhi Sekretaris Jenderal è periode 2019-2024.

 Kaodi'ân Pribadi 
Afriansyah, otabâ Ferry, èlahèrraghi è Jambi tangghâl 20 April 1972. Salèrana ana' dâri eppa'na anyama Fauzi Noor bân èbhuna anyama Upik Tando sè asalla dâri Somattra Bârâ'.Fitriana, Nurul (2022-06-15). Afrianti, Desy (ed.). "Resmi Dilantik Jokowi Jadi Wamenaker, Ini Profil Sekjen PBB Afriansyah Noor". Kompas TV. Èaksès tangghâl 2022-07-10. Èbhuna panèka ana' dâri Sidi Tando, pangusaha Indonesia kasohor dâlem jhâman 1950-an.Zed, Mestika (2017). Saudagar Pariaman menerjang ombak membangun maskapai: riwayat Muhammad Saleh Datuk Rangkayo Basa (1841-1921) perintis perusahaan modern pribumi Nusantara. LP3ES. ISBN 978-602-7984-27-1. Bâkto kènè', salèrana odi' è Lubuk Linggau, Somattra Lao'.

Afriansyah akabin sareng Lin Nurhayani. Salèrana andi' empa' ana' sè anyama Putri Ariska Anggraini Noor, Akmal Farhansyah Razzak, Lutfia Nur Hasna Rahmatika, bân Putra Ramzzysyah Noor Razak.Media, Kompas Cyber (15 Jun 2022). "Profil Afriansyah Noor, dari Sekjen Partai Bulan Bintang jadi Wamenaker". Èaksès tangghâl 24 Agustus 2025.

 Pendidikan 
Afriansyah mamarè pendidikan è SDN 5 Lubuk Linggau (1984), SMPN 3 Lubuk Linggau (1987), bân SMAN 4 Jambi (1990). Salèrana ollè gellar sarjana teknik dâri Institut Sains bân Teknologi Nasional (ISTN) taon 1997. Salèrana pas ollè gellar magister sains S-2 Èlmo Administrasi dâri Sakolah Tèngghi Èlmo Administrasi Mandala Indonesia (STIAMI) taon 2010.https://pddikti.kemdikbud.go.id/data_mahasiswa/NzhBMEUyRUMtRDkyNC00RThDLUJGOTctRTAxNkZEQjg5OTQ3 Taon 2024, salèrana ollè gellar doktor administrasi publik è Fakultas Èlmo Sosial bân Èlmo Politik Univèrsitas Sriwijaya kalabân prèdikat Cumlaude kalabân desertasi ajudul “Model Collaborative Governance dalam Evaluasi Program Peningkatan Kualitas Pekerja Migran Indonesia”."Sidang Terbuka Promosi Doktor Admministrasi Publik, Wamenaker Afriansyah Noor Raih Predikat Cumlaude di FISIP UNSRI – FISIP UNSRI UNIVERSITAS SRIWIJAYA". Èaksès tangghâl 24 Agustus 2025.

 Karir 
Sabelluna mamarè gellar sarjana, Afriansyah alako dhâddhi pangawas proyek PT Nusa Raya Cipta taon 1996. Salèrana pas alako è pan-bârâmpan perusahaan, panèka Direktur Operasional PT Harna Ruas Permai (1998–2000), Direktur Marketing PT Yosinesta Dwipratama (2004), Direktur Operasional PT Kamba 9 (2004–2005), Direktur Operasional PT Georai Pratama (2005), bân Direktur Pangamanan Asèt bân Panertibhân Bhâdhân Pangelola Komplek Kemayoran (2005–2008). Sale jhughân toman dhâddhi Dèwan Pembina Yayasan Aghung Darma Fiskal Plus Education (2004–2005).

Afriansyah adaftar dhâddhi kader Partai Bulan Bintang (PBB) sejjhâk 1998 bân salèrana èkennal mènangka sala sèttong orèng kaparcajâ'ân Katua Umum PBB Yusril Ihza Mahendra. Salèrana toman lèma kalè majhu mènangka calon angghuta Dèwan Perwakilan Rakyat Republik Indonesia (DPR-RI), sejjhâk Pèlèyan Umum 2004 kantos marè Pèlèyan Umum 2024, tapè ta' suksès kapèlè.http://www.pemilu.asia/?lang=ind&c=54&opt=3&s=11&y=2004&id=32479http://www.pemilu.asia/?lang=ind&c=54&opt=3&s=11&y=2009&id=110539http://www.pemilu.asia/?lang=ind&c=54&opt=3&s=11&y=2014&id=60063https://kbr.id/kenalicaleg/caleg/caleg_detail/id/2035.htmlMedia, Kompas Cyber (13 Apr 2019). "Cerita Caleg: Sekjen PBB Buka-bukaan soal Tarif Jual Beli Suara di Dapilnya Halaman all - Kompas.com". Èaksès tangghâl 24 Agustus 2025. salèrana toman ajabat Komandan Brigade Hizbullah Partai Bulan Bintang sè kaduwâ'.https://partaibulanbintang.or.id/sayap-partai/brigade-hizbullah-bulan-bintang/

 Sombher-sombher